Pinnacle Studio 11-es verzió – Fontos fájl
Pinnacle – az Avid alvállalata
------------------------------------------------------------------------------------------------------------------

Gratulálunk! Mostantól ön is része lehet a professzionális mozgóképkészítés világának. Ha a Studio vagy a Studio Plus 11-es verziójának használata során problémája adódik, olvassa el az útmutatót és a jelen szöveget.

Technikai megjegyzések

1. Frissítések
A Studio, illetve a Studio Plus futtatásakor a program frissítés telepítésének lehetőségét ajánlhatja fel. E frissítési művelet a Studio használatának megkönnyítését és élvezetesebbé tételét célozza, így elvégzése fokozottan ajánlott. A legújabb frissítéseket a http://www.pinnaclesys.com/support webhelyről is beszerezheti.

2. Studio SmartMessenger eszköz
A Studio alkalmazás tartalmaz egy SmartMessenger nevű beépített eszközt, amely értesíti önt a legújabb Studio-frissítésekről, és biztosítja, hogy az alkalmazás a lehető legjobb teljesítményt nyújtsa az ön számára. Az eszköz emellett statisztikákat készít a Studio teljesítményéről és stabilitásáról, amelyeket a Pinnacle szakemberei az alkalmazás továbbfejlesztéséhez használnak fel. Ez a statisztika nem tartalmaz sem önnel, sem a rendszerrel kapcsolatos személyes jellegű adatokat. Ha le szeretné tiltani a Smart Messenger automatikus futását, kattintson a Studio Súgó menüjének Szoftverfrissítések parancsára, és válassza a „Kérjen megerősítést a frissítések kereséséhez” lehetőséget. Ha rendszere nem kapcsolódik az internethez, javasoljuk, hogy rendszeresen látogasson el a http://www.pinnaclesys.com/support webhelyre, és ellenőrizze, hogy vannak-e újabb frissítések.

3. Processzorra és RAM memóriára vonatkozó követelmények a Windows XP, illetve a Windows Vista rendszerben
A Studio szoftver eltérő rendszerkövetelményeket támaszt a Windows XP, illetve a Windows Vista rendszerben. Nevezetesen:

Windows XP
§	1,8 GHz-es vagy gyorsabb Intel® Pentium® vagy AMD® Athlon® processzor (2,4 GHz-es ajánlott)
§	512 MB memória (1 GB RAM ajánlott)

Windows Vista (32 bites verzió ajánlott)
§	2,4 GHz-es egymagos vagy 1,6 GHz-es kétmagos Intel® Pentium® HT vagy AMD® Athlon® processzorra van szükség
§	Windows Vista rendszerben 1 GB szükséges (2 GB ajánlott)

4. A videorendszer tesztje 
A Studio és a Studio Plus a videokártya grafikai processzorát használja a valós idejű grafikai feldolgozáshoz és a megjelenítéshez, így mindkét program teljesítménye nagyban függ a grafikai hardvertől, valamint a monitor eszközillesztőjének verziójától. A Studio az első futtatáskor ellenőrzi a videokártya és az eszközillesztő jellemzőit. Bizonyos esetekben a program kérheti a monitor vagy a videokártya eszközillesztőjének frissítését.

5. Memória a videokártyán
A Studio és a Studio Plus 11 a videokártya használatával hozza létre és jeleníti meg a különböző effektusokat. A szerkeszthető képernyőfelbontások a videokártyán található memória mennyiségének függvényei: 

Windows XP
·	64 MB – csak szabványos felbontás (Standard Definition, SD)
·	128 MB – nagy felbontás (High Definition, HD), legfeljebb 720p 
·	256 MB – nagy felbontás, legfeljebb 1080 i/p

Windows Vista
·	128 MB – csak szabványos felbontás (Standard Definition, SD)
·	256 MB – nagy felbontás, legfeljebb 1080 i/p

Mivel az nVidia Quadro típusú videokártyák 16 megabájtnyi (MB) memóriát saját használatra foglalnak le, előfordulhat, hogy az adott videofájl nem szerkeszthető a várt felbontással: egy 128 megabájtos Quadro videokártya például csak SD felbontású szerkesztésre, míg egy 256 megabájtos Quadro kártya csak legfeljebb 720p értékű HD felbontású szerkesztésre lehet képes. 

Megosztott memória – a saját memóriamodulokkal nem rendelkező, ezért a rendszer fő RAM memóriáját használó videokártyákkal nem végezhető HD minőségű szerkesztés. Ez vonatkozik a beépített Intel (i845, i860, i915, i940) és nVidia TurboCache videokártyákra is.

6. AVCHD formátumú fájlok szerkesztése
Az AVCHD a legújabb nagy felbontású (HD) formátum hordozható videokamerákhoz. A H.264 kodekre alapul, és minimális minőségveszteséggel hatékony tömörítést tesz lehetővé. Az eredmény kiváló képminőségű, nagy felbontású videofájl, amely azonban az eddigieknél összetettebb tömörítési sémát, ennélfogva gyorsabb processzort és több rendszermemóriát igényel. Ellenőrizze, hogy rendszere megfelel-e az alábbi minimális rendszerkövetelményeknek:

Minimális rendszerkövetelmények:
·	2,4 GHz-es vagy gyorsabb Intel® Core™2 Duo processzor
·	1,5 GB memória (Windows Vista rendszerben 2 GB szükséges)
·	A DirectX® 9-es vagy újabb verziójával kompatibilis videokártya 256 MB memóriával (ATI® Radeon®9600+ vagy NVIDIA® GeForce™ 6 vagy újabb ajánlott)

AVCHD formátumú fájlok szerkesztésekor a projekt összetettsége jelentősen befolyásolja a rendszer teljesítményét. AVCHD formátumú projektek szerkesztésekor vegye figyelembe az alábbiakat:
a.	A projekt összetettsége
i.	Amikor AVCHD formátumú klipeket importál az Albumba, a miniatűrök kiszámítása tovább tart, mint más szabványos (SD) vagy nagy felbontású (HD) kodekek esetében.
ii.	Amikor AVCHD formátumú klipek közé átmenetet illeszt be, a háttérkép kiszámításáig az előnézeti kép nem biztos, hogy megjelenik. 
iii.	Ha az átfedő sáv használatával kép-a-képben effektust vesz fel, a háttérkép kiszámításáig az előnézeti kép nem biztos, hogy megjelenik. Az Előnézet ablakban megjelenhet egy felkiáltójel, ami azt jelzi, hogy a háttér kiszámítása még nem készült el.
iv.	Azt javasoljuk, hogy DVD készítésekor NE használjon mozgó hátteret a DVD-menükben vagy a fejezetminiatűrökben.
v.	AVCHD formátumú projektek javasolt hossza 20 perc
vi.	AVCHD formátumú projektek DVD-re való írásakor nagy felbontású formátumként csak a HDDVD választható. A Blu-Ray támogatását a Studio egy későbbi verziójában tervezzük bevezetni.
vii.	Jóllehet a Studio alkalmazásban megengedett a vegyes (SD, MPEG2, DV …) formátumú idővonal, AVCHD-projektek esetében nem javasolt a használata.

7. Windows XP: felhasználóváltás felvétel közben 
Ezt mindenképp kerülje, mert súlyos problémákat okozhat.

8. A Studio 11 méretezhető felhasználói felülete
Az 1024x768 képpont felbontású képernyővel rendelkező felhasználók az Előnézet ablak felett nem látják a méretező csúszkát, ezért a felhasználói felületet manuálisan nem is méretezhetik. Ha 1024x768 képpontnál nagyobb felbontást választanak, a csúszka a Studio újraindítása után megjelenik. 

9. 1024x768 képpont alatti felbontású képernyők
A Studio 11 nem támogatja a 1024x768 képpontnál kisebb felbontást. Ha képernyője ennél kisebb felbontású, a Studio szoftver felhasználói felületének szélein görgetősáv jelenik meg. 

10. Régebbi projektek megnyitása a Studio 11-es verziójában
Amikor korábbi verziójú projektfájlokat nyit meg a Studio 11-es verziójában, a program formátumkonvertálást hajt végre. Konvertálás előtt rákérdez, hogy készítsen-e biztonsági másolatot az eredeti projektről. A biztonsági másolatot az eredeti fájlverziónak megfelelő verziójú Studio megnyitásával és a biztonságimásolat-fájl importálásával nyithatja meg. Ha az eredeti projektfájl neve például „SajátMozi 1.stx”, a biztonsági másolat neve „SajátMozi 1 BACKUP.stx” lesz. A biztonsági másolatok alapértelmezett helye a Dokumentumok / Pinnacle Studio / My Projects mappa.

11. A Windows Media Center elindítása a Studio futásával egy időben
Bizonyos rendszereken előfordulhat, hogy a Studio program futása alatt a Windows Media Center nem indítható el megfelelően. A problémát úgy kerülheti meg, hogy először bezárja a Studio programot, elindítja a Windows Media Centert, majd újból elindítja a Studio programot. 

12. Tisztítási és helyreállítási beépülő modulok (automatikus színkorrekció, képstabilizálás, videozaj-eltávolítás és audiozaj-eltávolítás)
Ezek az általános célú szűrők sokféle kép- és hanganyag leggyakoribb hibáinak ellensúlyozására szolgálnak, de nem tekinthetők mindenre alkalmas csodaszernek. Az eredményt az eredeti anyag mellett befolyásolja a problémák típusa és súlyossága is.

13. Felvevőeszközök
A Studio a DirectShow-kompatibilis felvevőeszközök döntő többségével képes együttműködni. Ha egy adott felvevőeszközzel problémái adódnak, tesztelje az eszközt az AM Capture programmal, amely a Start menü Studio / Eszközök csoportjában található meg. Ha az eszköz az AM Capture programmal nem működik megfelelően, az azt jelenti, hogy nem DirectShow-kompatibilis, így nem használható a Studio programmal.

14. Rögzítés másodlagos merevlemezre
Ha vágással szeretne foglalkozni, azt javasoljuk, hogy építsen egy második merevlemezt a számítógépbe felvétel és lejátszás céljára. Ennek a merevlemeznek képesnek kell lennie a folyamatos írásra és olvasásra 4 MB/másodperc sebességen. Ez lehet egy gyors EIDE merevlemez. A 4 GB-nál nagyobb méretű videofájlok rögzítéséhez a merevlemez szintén NTFS fájlrendszerű kell legyen (nem FAT32 fájlrendszerű).

15. HDV, DV és Digital 8 rendszerű hordozható videokamerák támogatása
Ha a Studio hibaüzenetet küld a rögzítési üzemmódba való átváltás megkísérlésekor, lehetséges, hogy a Windows egy speciális beállítását módosítani kell, hogy a kamerát használni lehessen a rendszerrel. A Windows Eszközkezelő segédprogramjában válassza az 1394 Bus Controller eszközt (OHCI szabványnak megfelelő IEEE 1394 állomásvezérlő), és kattintson a Tulajdonságok gombra. Kattintson a Beállítások fülre. Jelölje be a Nem szabványos eszközök támogatása jelölőnégyzetet. Indítsa újra a számítógépet. A Windows ezután felismeri a videokamerát a kábel csatlakoztatásakor, és betölti a megfelelő DV-eszközillesztőt. 

16. DV–MPEG átkódolás felvételkor
A felvételkor történő DV–MPEG átkódolás sikeressége a processzor sebességétől függ, és 2 GHz-nél lassabb processzorral nem minden esetben lehetséges.

17. Kihagyott képkockák felvételkor
Videoanyag felvételekor a lejátszási ablakban látható a kihagyott képkockák száma. Ha ez a szám nem nulla, akkor az anyagból egyes képkockák hiányozni fognak. Ha sok képkocka hiányzik, gyenge minőségű, szaggatott lesz a kép- és hangkimenet. A képkockák kihagyásának egyik lehetséges oka a számítógép gyenge teljesítménye, amely leggyakrabban a merevlemez vagy a grafikai alrendszer lassúságát jelenti. Ha a rendszer a gyenge grafikai teljesítmény miatt hagy ki képkockákat, a probléma sokszor orvosolható azzal, hogy a felhasználó a felvétel idejére kikapcsolja az előnézetet. Ehhez a Studio Rögzítés menüjében ki kell kapcsolni a Rögzített anyag előnézete beállítást. (Ha a beállítás ki van kapcsolva, nem jelenik meg mellette pipajelölés a menüben.) Ezután újra megkísérelheti a felvételt, és a kihagyott képkockák számának figyelésével ellenőrizheti, hogy van-e javulás.

18. MovieBox és USB-700 rögzítőeszközök: több felvételi forrás
Az USB-700 vagy a MovieBox Deluxe eszköz 1394/FireWire bemenetéhez és analóg bemenetéhez ne csatlakoztasson egyszerre videokamerát, illetve videomagnót. Mielőtt valamelyikhez eszközt csatlakoztatna, a másik bemenetről válassza le a csatlakoztatott eszközt.

19. A videó lejátszása másodlagos megjelenítőeszközön
Egyes megjelenítőeszközökön a videó helytelen képarányban (azaz megnyúlt vagy összenyomódott képpel) vagy elcsúszva jelenhet meg. Ez olyan monitoroknál fordulhat elő, amelyek alacsonyabb frissítési frekvenciával működnek. A probléma megszüntetéséhez 50 Hz értékre kell állítani a monitor frissítési frekvenciáját. Ha nem lehet ilyen értéket választani a monitoron, akkor a letapogatási időzítés beállítását kell módosítani.

20. SVCD lemezek és a szélesvásznú (16:9) formátum
Az SVCD lemezek nem támogatják a 16:9 formátumú videókat. Ha a videót 16:9 formátumba szeretné kódolni és SVCD lemezt szeretne belőle összeállítani, manuálisan kell megváltoztatnia a megjelenítőeszköz felbontását a videó megfelelő szélesvásznú megjelenítéséhez. 

21. Különbségek a Studio és a Studio Plus 9-es verziójához képest
A Studio és a Studio Plus 11 jelzésű verziójában nem használhatók vagy másként működnek a két program 9-es verziójában megismert egyes szolgáltatások:

·	a SmartCapture előnézeti minőségű rögzítés nem használható;
·	nem rögzíthető (és így nem is szerkeszthető) a MicroMV típusú videokamerákról származó videoanyag;
·	a Szalag készítése / Fájl megnyitása művelet nem használható: a szalagra másoláshoz az adott fájlt először importálni kell az idővonalra;
·	a minimális kiszámítás DC10plus esetén nem használható;
·	a háttérben kiszámított klipek csak egyféle kimeneti formátumban érhetők el; 

22. A Studio 11-es és más verzióinak egyidejű jelenléte ugyanazon a rendszeren
A Studio 11-es verzióját nem úgy tervezték, hogy ugyanazon a rendszeren a program másik verziójával együtt legyen jelen. Feltétlenül ajánljuk, hogy a Studio 11-es verziójának telepítése előtt távolítsa el az eltérő programverziókat. 

23. A Studio Ultimate 11 alkalmazásai
A Studio Ultimate 11-es verziójának megvásárlása esetén az alábbi információk a program telepítőlemezén lévő három, külsőgyártó által gyártott alkalmazásra vonatkoznak:

proDAD Vitascene
http://www.prodad.com
Gauertstr. 2, 
78194 Immendingen, 
Németország
Támogatás: http://www.prodad.de/gb/support.html
	
Bias SoundSoap 2 Pinnacle Edition
http://www.bias-inc.com
140 Keller Street
Petaluma, CA, 94952, USA
Támogatás: http://www.bias-inc.com/support/faq
	
StageTools MovingPicture
http://stagetools.com
34313 Welbourne Road
Middleburg, VA 20117, USA
Támogatás: http://stagetools.com
	
24. SureThing Express címkekészítő szoftver
A Surething Express címkekészítő szoftver telepítéséhez helyezze be a telepítőlemezt, nyissa meg a „SureThing Express Labeler” mappát, keresse meg és nyissa meg a telepítési nyelvnek megfelelő almappát, majd kattintson duplán az EXE kiterjesztésű fájlra. A telepítés elkezdődik.